Ձև N 3

Շրջակա միջավայրի նախարարություն

Հ Ա Շ Վ Ե Տ Վ Ո Ւ Թ Յ Ո Ւ Ն

ԿԱՌԱՎԱՐՈՒԹՅԱՆ 2019-2023 ԹՎԱԿԱՆՆԵՐԻ ԳՈՐԾՈՒՆԵՈՒԹՅԱՆ ԾՐԱԳՐԻ ԿԱՏԱՐՈՒՄՆ ԱՊԱՀՈՎՈՂ ՄԻՋՈՑԱՌՈՒՄՆԵՐԻ

 2019 ԹՎԱԿԱՆԻ ԱՐԴՅՈՒՆՔՆԵՐԻ ՎԵՐԱԲԵՐՅԱԼ

|  |
| --- |
| **ՄԻՋՈՑԱՌՈՒՄՆԵՐԻ ԻՐԱԿԱՆԱՑՄԱՆ ԱՐԴՅՈՒՆՔՆԵՐԻ ՎԵՐԱԲԵՐՅԱԼ** |
| ծրագրի հերթական համարը | նպատակը | միջոցառումների անվանումները  | միջոցառումների իրականացման արդյունքները | միջոցառումների չկատարման, այդ թվում՝ սահմանված ժամկետում, պատճառները  | ծանոթագրություն |
| 1 | 2 | 3 | 4 | 5 | 6 |
| 87. | Ջրային ռեսուրսների կառավարման արդյունավետության բարձրացում, Արարատյան արտեզյան ավազանի և գետային էկոհամակարգերի պահպանություն և կառավարում | 87.1. Ջրային ռեսուրսների ողջամիտ օգտագործման և պահպանության նպատակով ջրային ռեսուրսների, այդ թվում Արարատյան դաշտի ստորերկրյա ջրային ռեսուրսների, քանակական, որակական գնահատում, տնտեսական արժեքի ձևավորում և հիդրոլոգիական ու քիմիական կանխատեսումների մշակում  | Մշակվել և 2019թ. օգոստոսի 21-ի N1/18.1/12176 գրությամբ վարչապետի աշխատակազմ է ներկայացվել Ջրային ռեսուրսների արդի միջազգային պայմաններին համապատասխան, լիարժեք պահպանության և օգտագործման նպատակով ջրային ռեսուրսների կառավարմանն ուղղված առաջարկություններ փաստաթուղթը:Միջոցառման երկրորդ փուլի իրականացման ընթացքում կպարզվի ռազմավարության մշակման անհրաժեշտությունը: |  |  |
|  |  | 87.2 Սևանի և Հրազդանի ջրավազանային տարածքների կառավարման պլանների մշակում և նախագծերը Վարչապետի աշխատակազմ ներկայացնելը  | ԵՄ «Ջրային նախաձեռնություն պլյուս» (EUWI+) ծրագրի աջակցությամբ, մշակման փուլում են Սևանի և Հրազդանի ջրավազանային կառավարման պլանները, որոնք նախատեսվում է ավարտել մինչև 2021թ.-ը:Ներկա դրությամբ մշակման փուլում է «Սևանի և Հրազդանի ջրավազանային կառավարման պլանների մշակում - մաս 2», այդ թվում՝ ռիսկերի գնահատում և բնապահպանական նպատակներ, ջրօգտագորման տնտեսական վերլուծություն, բնապահպանական նպատակներին հասնելուն ուղղված միջոցառումների ծրագիր և ծախսերի գնահատում, հանրային մասնակցություն և խորհրդակցություն: |  |  |
|  |  | 87.4 «Գետի ինքնամաքրման կարողության գնահատման մեթոդը և վերջինիս կիրարկման մեխանիզմները սահմանելու մասին» Կառավարության որոշման նախագիծը Վարչապետի աշխատակազմ ներկայացնելը  | ԱՄՆ ՄԶԳ «Գիտական առաջադեմ տեխնոլոգիաների օգտագործում և համագործակցություն հանուն ռեսուրսների համալիր պահպանության» (ԳԱՏՕ) ծրագրի շրջանակներում ուսումնասիրությունների համար մի շարք պարամետրերի առկայության պատճառով, նպատակահարմար է գտնվել որպես ուսումնասիրության օբյեկտ ընտրել է Քասախ գետը: Փորձագետների կողմից իրականացվել են տվյալ ջրահոսքի հիդրոլոգիական, հիդրոմորֆոլոգիական, քիմիական և կենսաբանական ուսումնասիրություններ։ |  |  |
|  |  | 87.5 «Փոքր հիդրոէլեկտրակայանների կառուցման և շահագործման համար արգելված գետերի ցանկը հաստատելու մասին» Կառավարության որոշման նախագիծը Վարչապետի աշխատակազմ ներկայացնելը  | Մշակվել և 2019թ. դեկտեմբերի 20-ի N1/05.2/2607 գրությամբ կառավարության քննարկմանն է ներկայացվել «Հայաստանի Հանրապետության ջրային օրենսգրքում լրացումներ և փոփոխութուններ կատարելու մասին» օրենքի կիրարկումն ապահովող միջոցառումների ցանկը հաստատելու մասին» վարչապետի որոշման նախագիծը, որի ընդունումից հետո սահմանված ժամկետներում կառավարություն կներկայացվի «Փոքր հիդրոէլեկտրակայանների կառուցման համար արգելված՝ Հայաստանի Հանրապետության Կարմիր գրքում գրանցված կամ տարածքին բնորոշ՝ էնդեմիկ ձկնատեսակների ձվադրավայրեր հանդիսացող կամ դերիվացիոն խողովակներով 40 տոկոս և ավելի ծանրաբեռնված գետերի ցանկը սահմանելու մասին» Կառավարության որոշման նախագիծը: Միջոցառման/որոշման նախագծի անվանափոխության վերաբերյալ առաջարկությունն ընդգրկվել է Կառավարության 2019 թվականի մայիսի 16-ի N650-Լ որոշման մեջ նախատեսվող փոփոխությունների փաթեթում: |  |  |
| 88. | Սևանա լճի էկոլոգիական հավասարակշռութ-յան վերականգնում և պահպանություն  | 88.1 Սևանա լճի շրջակայքում ջրածածկ և ջրածածկման ենթակա տարածքներում անտառմաքրման աշխատանքների իրականացում  | Սևանա լճի ջրածածկ անտառտնկարկների 2019-2021 թթ. մաքրման աշխատանքների ձեռքբերման նպատակով կազմակերպված «ՇՍ~ե-ԲՆ-ԱՇՅԲ-19/01» ծածկագրով մրցույթի արդյունքում հաղթող ճանաչված «Հարությունյան Շին» ՍՊԸ-ի կողմից 2019թ. սեպտեմբերի 18-ից սկսած «Սևան» ազգային պարկ» ՊՈԱԿ֊ի Վարդենիսի մասնաճյուղում ընթանում են մաքրման աշխատանքներ: Պայմանագրով նախատեսված է մաքրել ընդհանուր 98 հա տարածք, որից 4-ը՝ ջրածածկ։ Այդ աշխատանքներն իրականացնելու համար կապալառուն ներգրավել է շուրջ 30 միավոր տեխնիկա (թրթուրավոր տրակտորներ, էքսկավատորներ, բեռնատարներ և այլն)։ Լիարժեք մաքրված տարածքները կազմում են շուրջ 30 հա, ևս 50 հա անտառածածկ տարածքներում հիմնականում ավարտվել են ծառերի, թփերի հատման աշխատանքները։ Ներկայումս ընթանում են այդ տարածքներից կոճղերի դուրսբերման, արմատախիլ անելու և հարթեցման աշխատանքները։ Անտառածածկ տարածքների աննախադեպ խտությունը, անկանխատեսելի խորությամբ ճահճուտները, եղանակային անբարենպաստ պայմանները (աննախադեպ տաք եղանակի պատճառով, ճահճացած տարածքները չեն սառում, դրանով իսկ բարդացնելով համապատասխան աշխատանքների իրականացումը), նախատեսվածից ավելի կոճղերի առկայությունը լրացուցիչ խոչընդոտներ են ստեղծել աշխատանքները պայմանագրով նախատեսված ժամկետում ավարտելու համար։ Հաշվի առնելով վերոնշյալ հանգամանքները՝ կապալառուի առաջարկով և փոխադարձ համաձայնությամբ, օրենքով սահմանված կարգով, աշխատանքների ավարտման վերջնաժամկետը երկարաձգվել է մեկ ամսով: |  |  |
| 89. | Անտառների կայուն կառավարում, անտառածածկ տարածքների ընդլայնում, անտառվերականգնում և անատառապատում, դրանց իրականացմանն ուղղված կարողությունների շարունակական զարգացում | 89.1 «Հայաստանի Հանրապետության անտառային օրենսգրքում փոփոխություններ և լրացումներ կատարելու մասին» ՀՀ օրենքի նախագիծը Վարչապետի աշխատակազմ ներկայացնելը  | «Հայաստանի Հանրապետության անտառային օրենսգրքում փոփոխություններ և լրացումներ կատարելու մասին» ՀՀ օրենքի նախագիծը 2019 թվականի դեկտեմբերի 30-ի N1/13.1/2895-2019 գրությամբ ներկայացվել է քննարկման Վարչապետի աշխատակազմ:  | Օրենքի նախագիծը սահմանված կարգով ներքին շրջանառության է դրվել 2019 թվականի օգոստոս ամսին և, հաշվի առնելով ոլորտի նկատմամբ մեծ ուշադրությունը, նախագիծը քննարկվել է նաև հոկտեմբերի 1-ից 3-ը Աղվերանում կայացած անտառային ոլորտի վերաբերյալ կազմակերպված աշխատաժողովում։ Նախագծի վերաբերյալ ստացված կարծիքները եղել են բազմաթիվ և բազմաբովանդակ, ինչն անհրաժեշտ էր մանրամասն վերլուծել և հիմնավոր կերպով անդրադառնալ։ Արդյունքում, նախագիծը վերանայվել և սահմանված կարգով շահագրգիռ գերատեսչություններին կարծիքի է ներկայացվել 2019թ. նոյեմբերի 15-ին։ Կարծիքներն ամփոփելուց հետո միայն, նոյեմբերի 25-ին այն ներկայացվել է արդարադատության նախարարություն, որտեղից պետական փորձագիտական եզրակացությունն ստացվել է 20.12.2019 թվականին։ Հաշվի առնելով արդարադատության նախարարության կողմից ներկայացված առաջարկություններն ու դիտողությունները, նախագիծը ևս մեկ անգամ վերանայվել և վերջնական տարբերակը 30.12.2019թ. ներկայացվել է կառավարություն։ Նախագծում տեղ գտած որոշ առանցքային կարգավորումներ պահանջել են հիմնավոր մեկնաբանություններ, ինչի պարագայում շտապողականությունը կլիներ անտեղի, իսկ արդյունքը՝ թերի հիմնավորված։ |  |
|  |  | 89.2 «Հայանտառ» ՊՈԱԿ-ի «անտառտնտեսություն» մասնաճյուղերի համար անտառաշինական ծրագրերի անտառակառավարման պլանների մշակում և հաստատում նախարարի հրամանով | ՄԱԿ-ի զարգացման ծրագրի կողմից մշակվել են անտառակառավարման պլաններ Անտառային կոմիտեի «Հայանտառ» ՊՈԱԿ-ի Գուգարքի, Եղեգնուտի, Իջևանի և Նոյեմբերյանի «անտառտնտեսություն» մասնաճյուղերի համար, որոնք ներկայումս գտնվում են քննարկման փուլում: Նույն ծրագրի շրջանակներում սկսվել են «Հայանտառ» ՊՈԱԿ-ի Ստեփանավանի, Տաշիրի և Ջիլիզայի «Անտառտնտեսություն» մասնաճյուղերի անտառակառավարման պլանների մշակման աշխատանքները:  |  |  |
|  |  | 89.3 Անտառվերականգնման և անտառապատման աշխատանքների կազմակերպում, այդ թվում անտառային տնկարանների հիմնում և սերմնային տնտեսության զարգացում | Անտառային կոմիտեի «Հայանտառ» ՊՈԱԿ-ի սեփական եկամուտների հաշվին իրականացվել է.անտառապատում - 22 հա տնկարանի ցանք – 1.7 հափակ արմատային համակարգով տնկանյութի աճեցում – 250000 հատ:ՄԱԿ-ի զարգացման ծրագրի աջակցությամբ իրականացվել են1788 հա անտառվերակնգնման աշխատանքներ:Պետական բյուջեի ֆինանսավորմամբ 2019թ. աշնանը «Հայանտառ» ՊՈԱԿ-ի «Անտառտնտեսություն» մասնաճյուղերում կատարվել են 810 հա անտառվերականգնման և անտառապատման աշխատանքներ, որից ցանք և տնկում 150 հա, բնական վերաճի օժանդակում 200 հա և կոճղաշիվային վերաճի օժանդակում 460 հա: Հիմնադրվել է տնկարան 7.4 հա:  |  |  |
|  |  | 89.4 Անտառների կառավարման ոլորտում անտառպահպանության, անտառվերականգնման և անտառօգտագործման նորագույն տեխնիկայի և սարքավորումների ձեռքբերում  | Պետական բյուջեի ֆինանսավորմամբ Անտառային կոմիտեի «Հայանտառ» ՊՈԱԿ-ի համար ձեռք են բերվել ութ հատ տրակտոր՝ իրենց կոմպլեկտ սարքավորումներով (անտառային գութան, ծակող բուռ և այլն)ՄԱԶԾ «Հայաստանում կլիմայի փոփոխության ազդեցության մեղմումն անտառային և դաշտային հրդեհների կառավարման ներուժի զարգացման միջոցով» ծրագրի շրջանակներում Անտառային կոմիտեի «Հայանտառ» ՊՈԱԿ-ին տրամադրվել են 2 ամենագնաց մեքենա և 1101 միավոր հակահրդեհային գործիքներ ու սարքավորումներ (փչովի բաքեր, պոմպեր, ուսապարկեր և այլն):Բնության համաշխարհային հիմնադրամի (WWF) աջակցությամբ «Հայանտառ» ՊՈԱԿ-ի համար ձեռք են բերվել 10 հատ տեսանկարահանող և 3 հատ անօդաչու սարք, ինչպես նաև «Հայանտառ» ՊՈԱԿ-ի սեփական եկամուտների հաշվին ձեռք են բերվել գիշերային նկարահանման հնարավորությամբ 8 հատ անվտանգության տեսախցիկ: |  |  |
|  |  | 89.5 Վնասատուներից և հիվանդություններից անտառների պաշտպանության նպատակով անտառպաթոլոգիական ուսումնասիրությունների իրականացում, անտառային վնասատուների և հիվանդությունների դեմ պայքարի իրականացման կազմակերպում  | 2019թ. գարնանը Անտառային կոմիտեի «Հայանտառ» ՊՈԱԿ-ի «Անտառտնտեսություն» մասնաճյուղերի կողմից իրականացվել են անտառպաթոլոգիական հետազոտություններ, որի արդյունքում պարզվել է, որ «Հայանտառ» ՊՈԱԿ-ի անտառածածկ տարածքներում առկա է շուրջ 9230 հա տերևակեր վնասատուներով և մասնակի հիվանդություններով համատեղ 5272 հա վարակված տարածքնե, իսկ աշնանը կատարված անտառպաթոլոգիական հետազոտությունների արդյունքում պարզվել է, որ «Հայանտառ» ՊՈԱԿ-ի անտառածածկ տարածքներում առկա է 11325 հա վարակված տարածքներ, որից 10779 հա տերևակեր վնասատուներով և 7098 հա հիվանդություններով, որից 6975 հա համատեղ վարակված տարածքներ:Նշված վնասատուների օջախները հաջորդ տարի կարող են մեծացնել իրենց զարգացման արեալը և մեծ վնաս հասցնել անտառածածկ տարածքներին:Վնասատուների և հիվանդությունների դեմ ավիացիոն քիմիական պայքար չի իրականացվել, քանի որ ուղղաթիռի վարձակալության համար հայտարարված մրցույթին հայտ չի ներկայացվել: Ձեռք է բերվել 2700 կգ թունաքիմիկատ (միջատասպան պրեպարատ), որն ի պահ է տրվել հաղթող կազմակերպությանը «Հրաշք այգի» ՍՊԸ-ին՝ հաջորդ տարի օգտագործելու նպատակով: |  |  |
|  |  | 89.6 Անտառների կադաստրի ստեղծման և վարման համար անհրաժեշտ սարքավորումների ձեռքբերում, կադաստրի վարում | Անտառների կադաստրի ստեղծման և վարման նպատակով Անտառային կոմիտեի համար ձեռք են բերվել 12 հատ համակարգիչ, 12 հատ լազերային տպիչ, 13 հատ գրաֆիկական պլանշետ և 1 հատ դյուրակիր համակարգիչ: |  |  |
| 90. | Կլիմայի փոփոխության հետևանքով առաջացող խնդիրների մեղմման և կանխարգելման, ինչպես նաև հարմարվողականության գործողությունների իրականացում՝ համաձայն միջազգային համաձայնագրերով ստանձնած պարտավորություն-ների,շրջակա միջավայրի կառավարման ոլորտում գործող միջազգային կառույցների հետ շարունակական համագործակցության ապահովումը, մասնակցությունը նոր նախաձեռնություններին. | 90.1 «Մթնոլորտային օդի պահպանության մասին» ՀՀ օրենքի նախագիծը Վարչապետի աշխատակազմ ներկայացնելը  | ««Մթնոլորտային օդի պահպանության մասին» Հայաստանի Հանրապետության օրենքում փոփոխություն կատարելու մասին» ՀՀ օրենքի նախագծի փաթեթը սահմանված կարգով 2019 թվականի նոյեմբերի 11-ի N 1/05.1/120 գրությամբ ներկայացվել է վարչապետի աշխատակազմ, իսկ 2019 թվականի դեկտեմբերի 10-ի N1/05.1/1208 գրությամբ լրամշակված տարբերակը վերստին ներկայացվել է Վարչապետի աշխատակազմ: |  |  |
|  | 90.2 «Արթիկ քաղաքի փակ քարհանքի թափոնների և ջրհեղեղների կառավարում» ծրագրի իրականացում  | Միջոցառման կատարման շրջանակներում՝* նախարարի 24.06.19թ. թիվ 190-Ա հրամանով սռեղծվել է Կառավարման խորհուրդ,
* 04.07.19 թ. թիվ 01-Լ որոշմամբ Կառավարման խորհրդի կողմից հաստատվել է 2019 թվականի գնումների պլանը

և աշխատանքների իրականացման ժամանակացույցը,* Ծրագրի Կլիմայի փոփոխության և մարդածին

 գործոնների ազդեցության տակ գտնվող տարածքի  բնական լանդշաֆտների վերականգնում, կառավարում և հարմարվողական ներուժի բարձրացում 1-ին բաղադրիչի շրջանակներում նախագծանախահաշվային փաստաթղթերի կազմման նպատակով կնքվել է պայմանագիր «Կոնստանտա Բիլդ» ՍՊԸ-ի հետ: Մշակվել են էսքիզային նախագծերը, աշխատանքներն ընթացքի մեջ են,* Ծրագրի Ջրհեղեղների կանխարգելում և կառավարում

 բաղադրիչի շրջանակներում նախագծանախահաշվային փաստաթղթերի կազմման նպատակով կնքվել է պայմանագիր «Հայջրնախագիծ ինստիտուտ» ՓԲԸ-ի  հետ: Աշխատանքները ավարտված են,* ավարտվել են Արթիկ, Վարդաքար, Հառիճ և Նահապետավան համայնքներում ծրագրով նախատեսված ջրհեղեղից և քարհանքների փոշուց դեգրադացված 300 հա վարելահողերի 2019թ աշնան համար նախատեսված աշխատանքները,
* հայտարարվել է մրցույթ Արթիկ քաղաքի համար աղբամանների և աղբատար մեքենայի ձեռքբերման նպատակով:
 |  |  |
|  |  | 90.3 Կլիմայի փոփոխության հարմարվողականության ազգային գործողությունների ծրագրի մշակում և նախագիծը Վարչապետի աշխատակազմ ներկայացնելը  | «Հարմարվողականության Ազգային Ծրագիր (ՀԱԾ)` Հայաստանում միջնաժամկետ և երկարաժամկետ հարմարվողականության պլանավորման առաջխաղացման համար» ծրագրի շրջանակներում 2019թվականի ընթացքում մշակվել են Հարմարվողականության ազգային ծրագրի հայեցակարգի և Հարմարվողականության Ազգային Ծրագրի համակարգման մեխանիզմի նախագծերը: Ներկայումս ընթանում են Կլիմայի փոփոխության հարմարվողականության ազգային գործողությունների ծրագրի նախագծի մշակման աշխատանքներ: |  |  |
| 91. | Բնության հատուկ պահպանվող տարածքների հզորացում, հարակից բնակավայրերի կարողությունների զարգացում | 91.1 Բնության հատուկ պահպանվող տարածքների քարտեզագրում և կադաստրային իրավունքի վերագրանցում  | 1.Սյունիքի մարզում Գերմանական զարգացման և վերակառուցման բանկի (KfW) կողմից ֆինանսավորվող «Պահպանվող Տարածքների Աջակցման Ծրագիր-Հայաստան» (ՊՏԱԾ-Հայաստան) ծրագրի շրջանակներում ավարտվել են «Արևիք» ազգային պարկում և «Բողաքար» պետական արգելավայրում ելակետային տվյալների ուսումնասիրության աշխատանքները, ինչի արդյունքում ստացված տարածքների քարտեզագրման և կենսաբազմազանության գույքագրման տվյալները կարևոր նախադրյալներ կստեղծեն «Բարեկամության և խաղաղության այգի» հիմնելու հետ կապված գործընթացների ապահովման համար:Ծրագրի շրջանակներում նախատեսվում է նաև շրջակա միջավայրի նախարարության «Զանգեզուր կենսոլորտային համալիր» ՊՈԱԿ-ի ենթակայության տակ գտնվող մյուս բնության հատուկ պահպանվող տարածքների՝ «Շիկահող» պետական արգելոց, «Զանգեզուր», «Բողաքար», «Սոսու պուրակ», «Խուստուփ», «Սև լիճ» պետական արգելավայրի կառավարման պլանների մշակման աշխատանքներ:Բանակցություններ են ընթանում մի շարք միջազգային բնապահպանական կազմակերպությունների հետ, այլ արգելոցների և ազգային պարկերի կառավարման պլանների մշակման համար դրամաշնորհներ ձեռք բերելու ուղղությամբ: 2. Արարատի մարզպետարան է ներկայացվել «Խոսրովի անտառ» պետական արգելոցի նոր առաջարկվող սահմանների ընդհանուր քարտեզը և քարտեզներն ըստ համայնքների, ինչպես նաև նոր առաջարկվող սահմաններում ներառված հողամասերի կադաստրային տվյալները՝ /.xls/ ձևաչափով և հողամասերի սահմանները վեկտորային՝ /dwg./ ձևաչափով՝ կազմված ՀՀ-ում ներդրված WGS-84 (ARMREF 02) ազգային գեոդեզիական կոորդինատային համակարգում։ |  |  |
|  |  | 91.4 Բնության հատուկ պահպանվող տարածքներին հարակից էկոհամակարգերի և համայնքների հարմարվողականության կարողությունների ամրապնդում | Միջոցառման կատարման շրջանակներում՝ • նախարարի 2019 թվականի օգոստոսի 09-ի N 263 Ա հրամանով ստեղծվել է Կառավարման խորհուրդ,• կառավարման խորհրդի կողմից հաստատվել է 2019 թվականի գնումների պլանը և աշխատանքների իրականացման ժամանակացույցը,• դաշտամիջյան ճանապարհների վերանորոգման և ջրարբիացման կետերի կառուցման աշխատանքների նախագծման նպատակով պայմանագիր է կնքվել «Հայջրնախագիծ ինստիտուտ» ՓԲԸ-ի հետ, որի կողմից ներկայացվել են աշխատանքների նախագծային լուծումների էսքիզային նախագծերը: |  |  |
| 92. | Կենսաբազմազանության պահպանությունը և կենսաանվտանգության ապահովումը, կենդանական և բուսական աշխարհի օբյեկտների հաշվառում | 92.1 «Կենդանական աշխարհի մասին» ՀՀ օրենքում փոփոխություններ և լրացումներ կատարելու մասին» ՀՀ օրենքի նախագիծը Վարչապետի աշխատակազմ ներկայացնելը  |  Մեկնարկել է «Կենդանական աշխարհի մասին» և «Բուսական աշխարհի մասին» ՀՀ օրենքների (այսուհետ՝ Օրենքներ) վերանայման գործընթացը` ներգրավելով համապատասխանաբար երկու միջազգային փորձագետ։  Կոնվենցիայի պարտավորությունների կատարման շրջանակներում Գերմանիայի միջազգային համագործակցության ընկերության (GIZ) միջոցով ներգրավված փորձագետն իրականացրել է ոլորտի օրենսդրական բացերի վերհանում և ՀՀ օրենսդրության միջազգային պարտավորություններին համապատասխա-նության գնահատում։ Այդ աշխատանքների ամփոփ հաշվետվությունը ս.թ. դեկտեմբերի 20-ին ներկայացվել է շրջակա միջավայրի նախարարություն՝ մասնագիտական քննարկման։ ՀՀ-ԵՄ Համապարփակ և ընդլայնված գործընկերության համաձայնագրի ճանապարհային քարտեզի համապատասխան կետերի կատարման շրջանակներում շրջակա միջավայրի նախարարությունն օգտագործել է ԵՄ Թայեքս աջակցության գործիքը և ս.թ. դեկտեմբերի 9-ից 13-ը Երևանում կայացել է ԵՄ փորձագիտական առաքելություն։ ԵՄ փորձագետն իրականացրել է գնահատում և աշխատանքային կարգով ներկայացված նախնական հաշվետվության մեջ նշել է մի շարք առաջարկություներ, համաձայն ինչի ԵՄ դիրեկտիվների մոտարկման գործընթացի շրջանակներում անհրաժեշտ է վերանայել Օրենքների ընդհանուր տրամաբանությունը՝ դիտարկելով այն մեկ միասնական «Կենսաբազմազանության մասին» օրենքի մշակման համատեքստում, ինչպես նաև խմբագրել օրենքների համապատասխան հոդվածներում կիրառվող «կենդանական աշխարհի օբյեկտների օգտագործում» և «բուսական աշխարհի օբյեկտների օգտագործում» հասկացությունները՝ դրանք համապատասխանեցնելով ԵՄ դիրեկտիվներում կիրառվող հասկացություններին։ |  |  |
|  |  | 92.2 «Բուսական աշխարհի մասին» ՀՀ օրենքում փոփոխություններ և լրացումներ կատարելու մասին» ՀՀ օրենքի նախագիծը Վարչապետի աշխատակազմ ներկայացնելը  |  |  |
|  |  | 92.3 Բուսական և կենդանական աշխարհի օբյեկտների հաշվառում, կադաստրների կատարելագործում | • Շրջակա միջավայրի նախարարության և ՀՀ ԳԱԱ կենդանաբանության և հիդրոէկոլոգիայի գիտական կենտրոնի միջև 2019թ. օգոստոսի 20-ին կնքվել է «Սևանա լճում և դրա ջրհավաք ավազանում ձկան և խեցգետնի պաշարների հաշվառման աշխատանքների» կատարման պետական գնման պայմանագիր (ՇՄՆ-ԳՀ-ԱՇՁԲ-19/03):• ՀՀ ԳԱԱ կենդանաբանության և հիդրոէկոլոգիայի գիտական կենտրոնի կողմից մշակվել և շրջակա միջավայրի նախարարության կողմից հավանության է արժանացել «Սևանա լճում և դրա ջրհավաք ավազանում ձկան և խեցգետնի պաշարների հաշվառման աշխատանքներ» ծրագրի շրջանակներում նախատեսվող գիտական որսի ժամանակացույցը և 02.09.2019թ. N2459-439 գրությամբ ներկայացվել է «Սևանա լճում և նրա ջրհավաք ավազանում ձկան և խեցգետնի պաշարների հաշվառում» ծրագրի նախապատրաստական աշխատանքների հաշվետվությունը:• 2019 հոկտեմբերի 25-ի թիվ N2459-476 գրությամբ ՀՀ ԳԱԱ կենդանաբանության և հիդրոէկոլոգիայի գիտական կենտրոնը ներկայացրել է կատարված աշխատանքների միջանկյալ հաշվետվություն:• ՀՀ ԳԱԱ կենդանաբանության և հիդրոէկոլոգիայի գիտական կենտրոնը 09.12.2019թ. N2459-502 գրությամբ ներկայացրել է «Սևանա լճում և նրա ջրհավաք ավազանում ձկան և խեցգետնի պաշարների հաշվառում» ծրագրի ավարտական հաշվետվությունը, ինչը ներկայումս գտնվում է շրջակա միջավայրի նախարարության քննարկման փուլում:  |  |  |
| 93. | Հողային ռեսուրսների արդյունավետ կառավարումը, հողերի աղտոտման և դեգրադացման կանխարգելմանն ու նվազմանն ուղղված քաղաքականության մշակում և իրականացում | 93.1 «Ընդերքօգտագործման արդյունքում խախտված հողերի կենսաբանական վերականգնման իրականացման ուղեցույցը հաստատելու մասին» Կառավարության որոշման նախագիծը Վարչապետի աշխատակազմ ներկայացնելը  | Ընդերքօգտագործման թափոններով աղտոտված 10 տարածքներում կատարվել են հողերի նմուշառման աշխատանքներ՝ հողային ծածկույթի աղտոտվածության բնույթը ուսումնասիրելու նպատակով: Նմուշառվել են նաև ընդերքօգտագործման թափոնները: Հողերի և ընդերքօգտագործման թափոնների նմուշների քիմիական բաղադրության ուսումնասիրությունը և աղտոտվածության վերծանումը կատարվել է շրջակա միջավայրի նախարարության «Շրջակա միջավայրի մոնիթորինգի և տեղեկատվության կենտրոն» ՊՈԱԿ-ի մասնագետների կողմից՝ Vanta™ դյուրակիր ռենտգեն-ֆլուորեսցենտային (XRF) անալիզատորի կիրառմամբ:Տեխնիկական աջակցության և տեղեկատվության փոխանակման (TAIEX) ծրագրի շրջանակներում մշակվել և հաստատվել է փորձագիտական այցելության ծրագիր՝ 2020թ.-ի հունվարի 27-ից հունվարի 31-ը ժամանակահատվածի համար: Այցելության ընթացքում հաննրապետության պետական կառավարման լիազոր և տարածքային կառավարման մարմինների մասնագետներին կներկայացվի միջազգային փորձը հողերի կենսաբանական վերականգնման, դրան համապատասխան գումարների հաշվարկման մեխանիզմների վերաբերյալ: |  |  |
|  |  | 93.2 Հայաստանի Հանրապետության տարածքում աղտոտ­ված, դեգրա­դացված հողերի մոնիթորինգի իրակա­նացում | Ընդերքօգտագործման թափոնների լքված, տիրազուրկ տեղամասերի/օբյեկտների ռեկուլտիվացիոն,աղտոտվածության նվազեցմանն ու չեզոքացմանն ուղղված աշխատանքների ծրագրերի մշակման նպատակով 2019 թվականին իրականացվել է Լոռու, Արարատի, Սյունիքի և Գեղարքունիքի մարզերում գտնվող տաս տեղամասերի շրջակա միջավայրի բաղադրիչների վերաբերյալ ելակետային տվյալների հավաքագրում: Տեղամասերում ընդերքօգտագործման թափոնների լցակույտերի տակ գտնվող, ինչպես նաև դրանց շրջապատող տարածքների հողերից կատարվել են նմուշառման աշխատանքներ: Նմուշառվել են նաև ընդերքօգտագործման թափոնները: Շրջակա միջավայրի նախարարության «Շրջակա միջավայրի մոնիթորինգի և տեղեկատվության կենտրոն» ՊՈԱԿ-ի մասնագետների կողմից՝ Vanta™ դյուրակիր ռենտգեն-ֆլուորեսցենտային (XRF) անալիզատորի կիրառմամբ կատարվել է հողերի և ընդերքօգտագործման թափոնների նմուշների քիմիական բաղադրության, աղտոտվածության վերծանում:  Յուրաքանչյուր տեղամասի համար մշակվել են իրադրային հատակագծեր, հողերի բնական տիպերի և բուսականության տարածման սխեմատիկ քարտեզներ և նկարագրեր, ինչի հիման վրա համապատասխան ֆինանսավորման առկայության դեպքում նախատեսվում է մշակել ռեկուլտիվացիոն աշխատանքների իրականացման տեղայնացված նախագծային փաթեթներ:տեղեկատվությունը ներկայացվել է վարչապետի աշխատակազմ 07.10.2019թ.-ի N1/02/12695 գրությամբ |  |  |
|  |  | 93.3 Հայաստանի Հանրապետության բնության հատուկ պահպանվող տարածքներում և անտառային հողերում սողանքային և սողանքավտանգ տեղամասերի գույքագրում | Իրականացվել է Գեղարքունիքի մարզի «Սևան» ազգային պարկի, «Գիհու նոսրանտառային» և «Գետիկ», Վայոց ձորի մարզի «Ջերմուկի ջրաբանական», «Եղեգնաձորի», «Հերհերի նոսրանտառային» և Լոռու մարզի «Մարգահովիտ» և «Գյուլագարակ» արգելավայրերի տարածքի սողանքային մարմինների գույքագրում, այդ թվում՝1. AutoCad ծրագրային միջավայրում մշակվել են բնության հատուկ պահպանվող տարածքների թվային քարտեզներ, ինչի համար հիմք է հանդիսացել իրավական ակտերով, կառավարման պլաններով հաստատված՝ տարածքների փաստացի սամանների վերաբերյալ տեղեկատվությունը,
2. կատարվել է ՀՀ կառավարության 2010 թվականի հունվարի 29-ի N72-Ն որոշմամբ հաստատված ՀՀ բույսերի կարմիր գրքում ներառված տեղեկատվության վերլուծություն, համակարգում ըստ բնության հատուկ պահպանվող տարածքների,
3. ամփոփվել է սողանքային մարմինների տեղադիրքերի, կոորդինատների, զբաղեցրած մակերեսների, ակտիվության վերաբերյալ առկա տեղեկատվությունը,
4. կատարվել է վերլուծությունների արդյունքների համադրում, ամփոփում տեղեկատվական թվային միասնական նիշքում,
5. առանձնացվել են բնության հատուկ պահպանվող տարածքներում (այդ թվում՝ անտառային արգելավայրերում) հազվագյուտ, անհետացման եզրին գտնվող բույսերի և համակեցությունների աճելավայրերի համար վտանգ ներկայացնող սողանքային մարմինները,
6. կազմվել է ամփոփ տեղեկատվական նախնական հաշվետվություն վերը նշված բնության հատուկ պահպանվող տարածքներում առկա սողանքային տեղամասերի վերաբերյալ:

տեղեկատվությունը վարչապետի աշխատակազմ ներկայացվել է 07.10.2019թ.-ի N1/02/12692 գրությամբ |  |  |
|  |  | 93.5 Հայաստանի Հանրապետության Արարատյան դաշտում հողերի չեզոք դեգրադացիայի գաղափարի իրականացում | Միջոցառման կատարման շրջանակներում՝• 30,29 հա պտղատու այգիների տարածքում ներդրվել է կաթիլային ոռոգման ջրի շիթային մատակարարմամբ համակարգ,• հիմնվել է 4,74 հա քամու ուժը մեղմող ծառաշերտ և կառուցվել է ոռոգման կաթիլային ջրի շիթային մատակարարմամբ համակարգ,• իրականացվել է ծրագրով նախատեսված 10,5 հա տարածքների բարելավում կենսահումուսի հող ներմուծման եղանակով: |  |  |
| 94. | Հանքերի փակման (ռեկուլտիվացիայի ժամանակակից մեխանիզմների կիրառման խթանում | 94.1 «Հայաստանի Հանրապետության կառավարության 2012 թվականի օգոստոսի 23-ի N 1079-Ն որոշման մեջ փոփոխություններ և լրացումներ կատարելու մասին» Կառավարության որոշման նախագիծը Վարչապետի աշխատակազմ ներկայացնելը  | ՀՀ կառավարության 2012 թվականի օգոստոսի 23-ի N 1079-Ն որոշման փոփոխությունը պետք է բխեր ՀՀ ընդերքի մասին օրենսգրքի համապատասխան փոփոխություններից: Օրենսգրքի փոփոխության նախագիծը ներկայացվել է վարչապետի աշխատակազմ 2018թ.-ի նոյեմբերի 16-ին, ինչը սակայն չի ընդունվել, հետևաբար դրանից բխող ենթաօրենսդրական ակտերը չեն կարող ներկայացվել հաստատման: Հանքարդյունաբերության ոլորտի ախտորոշիչ ուսումնասիրությունների արդյունքների հետ փոխկապակցված նախագիծ մշակելու նպատակով վարչապետի աշխատակազմ է ներկայացվել ՀՀ ընդերքի մասին օրենսգրքի փոփոխությունների և լրացումների նախագիծը շրջանառությունից հանելու առաջարկը: «Հայաստանի Հանրապետության կառավարության 2018 թվականի հունիսի 1-ի N626-Լ և 2019 թվականի մայիսի 16-ի N650–Լ որոշումներում փոփոխություններ կատարելու մասին» վարչապետի որոշման նախագիծը, ինչով առաջարկվել է կատարել 94.1 կետի կատարման ժամկետի փոփոխություն: Վարչապետի աշխատակազմի կողմից առաջարկությունն ընդունվել է ի գիտություն (04.12.2019թ.-ի N 02/12.4/54055 հանձնարարական): |  |  |
|  |  | 94.2 «Ռեկուլտիվացիոն աշխատանքների նախահաշվային արժեքների հաշվարկման և վերահաշվարկման կարգը հաստատելու մասին» Կառավարության որոշման նախագիծը Վարչապետի աշխատակազմ ներկայացնելը  | Տեխնիկական աջակցության և տեղեկատվության փոխանակման (TAIEX) ծրագրի շրջանակներում մշակվել և հաստատվել է փորձագիտական այցելության ծրագիր՝ 2020թ.-ի հունվարի 27-ից հունվարի 31-ը ժամանակահատվածի համար: Այցելության ընթացքում հանրապետության պետական կառավարման լիազոր և տարածքային կառավարման մարմինների մասնագետներին կներկայացվի միջազգային փորձը՝ հողերի կենսաբանական վերականգնման, դրան համապատասխան գումարների հաշվարկման մեխանիզմների վերաբերյալ: |  |  |
| 95. | Քիմիական նյութերի և թափոնների(այդ թվում՝ ընդերքօգտագործման) էկոլոգիապես անվտանգ կառավարում | 95.2 Ընդերքօգտագործման թափոնների փակված օբյեկտների գույքագրում  |  Իրականացվել է Նազիկի, Դաստակերտի, Ողջիի, Փխրուտի, Դարազամիի և Սոթքի փակված պոչամբարների և ընդերքօգտագործման թափոնների Տանձուտ, Մադան, Ախթալա և Բողաքար լքված տեղամասերի գույքագրման աշխատանքներ: Տեղամասերում կատարվել են ընդերքօգտագործման թափոնների նմուշառման աշխատանքներ: Ընդերքօգտագործման թափոնների բաղադրության ուսումնասիրության աշխատանքներն իրականացվել են շրջակա միջավայրի նախարարության «Շրջակա միջավայրի մոնիթորինգի և տեղեկատվության կենտրոն» ՊՈԱԿ-ի մասնագետների կողմից՝ Vanta™ դյուրակիր ռենտգեն-ֆլուորեսցենտային (XRF) անալիզատորով: Ընդերքօգտագործման թափոնների արտադրական լցակույտերի ծավալների գնահատումն իրականացվել է Autocad և Civil 3D համակարգչային ծրագրերի կիրառմամբ:  Յուրաքանչյուր տարածքի համար մշակվել են իրադրային հատակագծեր, սողանքների, հողերի բնական տիպերի և բուսականության տարածման սխեմատիկ քարտեզներ: Կազմվել են շրջակա միջավայրի բնական բաղադրիչների հակիրճ նկարագրերը: Փակված պոչամբարների գույքագրման աշխատանքների արդյունքներով՝ ՀՀ կառավարության 06.07.2017թ.-ի N 774-Ն որոշման պահանջներին համապատասխան, կազմվել են ամփոփ տեղեկատվական թերթիկներ:Տեղեկատվությունը ներկայացվել է վարչապետի աշխատակազմ 10.10.2019թ.-ի N1/02/12712 գրությամբ |  |  |
|  |  | 95.3. Ընդերքօգտագործման թափոնների լքված, տիրազուրկ տեղամասերի/օբյեկտների ռեկուլտիվացիա |  Ընդերքօգտագործման թափոնների լքված, տիրազուրկ տեղամասերի/օբյեկտների ռեկուլտիվացիոն, աղտոտվածության նվազեցմանն ու չեզոքացմանն ուղղված աշխատանքների ծրագրերի մշակման նպատակով 2019 թվականին իրականացվել է Լոռու, Սյունիքի և Գեղարքունիքի մարզերում գտնվող տաս տեղամասերի շրջակա միջավայրի բաղադրիչների վերաբերյալ ելակետային տվյալների հավաքագրում: Տեղամասերում ընդերքօգտագործման թափոնների լցակույտերի տակ գտնվող, ինչպես նաև դրանց շրջապատող տարածքների հողերից կատարվել են նմուշառման աշխատանքներ: Նմուշառվել են նաև ընդերքօգտագործման թափոնները: Շրջակա միջավայրի նախարարության «Շրջակա միջավայրի մոնիթորինգի և տեղեկատվության կենտրոն» ՊՈԱԿ-ի մասնագետների կողմից՝ Vanta™ դյուրակիր ռենտգեն-ֆլուորեսցենտային (XRF) անալիզատորի կիրառմամբ կատարվել է հողերի և ընդերքօգտագործման թափոնների նմուշների քիմիական բաղադրության, աղտոտվածության վերծանում:  Յուրաքանչյուր տեղամասի համար մշակվել են իրադրային հատակագծեր, հողերի բնական տիպերի և բուսականության տարածման սխեմատիկ քարտեզներ և նկարագրեր, ինչի հիման վրա համապատասխան ֆինանսավորման առկայության դեպքում նախատեսվում է մշակել ռեկուլտիվացիոն աշխատանքների իրականացման տեղայնացված նախագծային փաթեթներ:Տեղեկատվությունը ներկայացվել է վարչապետի աշխատակազմ 07.10.2019թ.-ի N1/02/12695 գրությամբ |  |  |
|  |  | 95.4 Թափոնների կառավարման հայեցակարգային մոտեցումների մշակում  | Մշակվել և 2019թ. օգոստոսի 15-ի N1/09/12088 գրությամբ վարչապետի աշխատակազմ է ներկայացվել Թափոնների կառավարման հայեցակարգային մոտեցումները  |  |  |
| 96. | Շրջակա միջավայրի վրա ազդեցության փորձաքնական գործընթացի արդյունավետ իրականացումը. բնապահպանական օրենսդրության ներդաշնակեցում, ՀՀ-ԵՄ համապարփակ և ընդլայնված գործընկերության համաձայնագրի դիրեկտիվներին և այդ համատեքստում միջազգային համագործակցության ընդլայնումը՝ ճանապարհային քարտեզով նախանշված գործողությունների իրականացման արդյունավետության բարձրացման նպատակով | 96.1 Շրջակա միջավայրի վրա ազդեցության գնահատման և փորձաքննության մասին ՀՀ օրենքում լրացումներ և փոփոխություններ կատարելու մասին ՀՀ օրենքի նախագիծը Վարչապետի աշխատակազմ ներկայացնելը  | **«Շրջակա միջավայրի վրա ազդեցության գնահատման և փորձաքննության մասին» Հայաստանի Հանրապետության օրենքում փոփոխություն կատարելու մասին» օրենքի նախագծով (այսուհետ՝ նախագիծ) «Շրջակա միջավայրի վրա ազդեցության գնահատման և փորձաքննության մասին» օրենքը շարադրվել է նոր խմբագրությամբ, որի շրջանակներում պարզեցվել են** շրջակա միջավայրի ու մարդու առողջության վրա հնարավոր ազդեցություն ունեցող հիմնադրութային փաստաթղթի մշակման և նախատեսվող գործունեություն իրականացման նպատակով փորձաքննական եզրակացության տրամադրման հետ կապված գործընթացները և որոշ դրույթներ համապատասխանեցվել են ՀՀ կողմից վավերացված միջազգային կոնվենցիաների պահանջներին։ 11.11.2019 թ. N1/04.3/1318 գրությամբ «Շրջակա միջավայրի վրա ազդեցության գնահատման և փորձաքննության մասին» Հայաստանի Հանրապետության օրենքում փոփոխություն կատարելու մասին», «Հայաստանի Հանրապետության ընդերքի մասին օրենսգրքում լրացումներ և փոփոխություններ կատարելու մասին», «Վարչական իրավախախտումների վերաբերյալ Հայաստանի Հանրապետության օրենսգրքում փոփոխություն կատարելու մասին», «Պետական տուրքի մասին» Հայաստանի Հանրապետության օրենքում փոփոխություն կատարելու մասին» օրենքների նախագծերի փաթեթը (այսուհետ՝ նախագծերի փաթեթ) ներկայացվել է Վարչապետի աշխատակազմ: | 11.11.2019 թվականին ներկայացված նախագծերի փաթեթին կից գրության մեջ նշվել էր նաև, որ այն համաձայնեցված է միայն շահագրգիռ մարմինների հետ և, որ Նախագծերի փաթեթը ներկայացվել է պետական-իրավական փորձաքննության ու դեռևս եզրակացությունը չի ստացվել՝ ստանալուն պես նախագծերի փաթեթը սահմանված կարգով կներկայացվի վարչապետի աշխատակազմ։Վարչապետի 02.12.2019 թվականի N02/12.21/53741 հանձնարարականով սահմանվել է ժամկետ մինչև 23.12.2019թ. նախագծերի փաթեթը սահմանված կարգով ներկայացնելու համար: Միաժամանակ այդ ընթացքում վարչապետի աշխատակազմի տարածքային զարգացման և շրջակա միջավայրի հարցերի վարչության հետ աշխատանքային կարգով այն քննարկվել և լրամշակվել է։ Փաթեթը, կրկին առանց փորձագիտական եզրակացության, 23.12.2019 թվականին N1/04.3/2682 գրությամբ ներկայացվել է վարչապետի աշխատակազմ՝ արդարադատության նախարարության կողմից փորձագիտական եզրակացության տրամադրումը ձգձգելու պատճառաբանությամբ։30.12.2019թ. N1/04.3/2909 գրությամբ նախագծերի ամբողջական փաթեթը սահմանված կարգով ներկայացվել է Վարչապետի աշխատակազմ։ |  |
|  |  | 96.2 Ռազմավարական էկոլոգիական գնահատման իրականացման կարգը սահմանելու մասին Կառավարության որոշման նախագիծը Վարչապետի աշխատակազմ ներկայացնելը  | Որոշման նախագծի ընդունումը պայմանավորված է «Շրջակա միջավայրի վրա ազդեցության գնահատման և փորձաքննության» օրենքում փոփոխություն կատարելու մասին» օրենքի նախագծի 5-րդ գլխում ՌԷԳ-ին վերաբերվող նոր կարգավորումներ սահմանվելու անհրաժեշտությունից, որի շրջանակներում կարգավորվում են ռազմավարական էկոլոգիական գնահատման և փորձաքննության գործընթացները, դրանց ներկայացվող պահանջները, ռազմավարական էկոլոգիական գնահատման և փորձաքննության ենթակա հիմնադրութային փաստաթղթերի տեսակները։Ռազմավարական էկոլոգիական գնահատման իրականացման կարգը սահմանելու մասին Կառավարության որոշման նախագիծը ներկայացվել է Վարչապետի աշխատակազմ 30.12.2019 թ. N 1/04.3/2909 գրությամբ։ | Հաշվի առնելով, որ միջոցառման կատարման վերջնաժամկետ է սահմանված նույն ժամկետն, ինչ նախորդ՝ 96.1 կետի միջոցառման կատարման ժամկետը և նախագծերը կաևգավորում են նույն օրենսդրական դաշտը, հետևապես 16.05.2019 թվականի N650-Լ որոշման 1-ին հավելվածի 2 միջոցառումների (կետ՝ 96.1 և 96.2 կատարումն ապահովող իրավական ակտերը շրջանառվել են մեկ փաթեթով նույն ժամանակահատվածներում: |  |
| 97. | Շրջակա միջավայրի մոնիթորինգի, թույլտվություն­ների, լիցենզիաների միասնական և ժամանակակից համակարգերի ներդրումը, առաջնային տեղեկատվության համակարգված կառավարումը. | 97.2 Ջրային ռեսուրսների, հողերի, մթնոլորտային օդի, կենդանական ու բուսական աշխարհի վիճակի պետական մոնիթորինգի իրականացման, ստացված տվյալների հավաքագրման, վերլուծության, գնահատման և տեղեկատվության տարածման օրենսդրական դաշտի կարգավորում | Մշակվել է «2020-2023 թվականների շրջակա միջավայրի պետական մոնիթորինգի իրականացման և ստացված տվյալների կառավարման իրավական կարգավորման միջոցառումների ժամանակացույցը հաստատելու մասին» շրջակա միջավայրի նախարարի հրամանի նախագիծը: |  |  |
|  |  | 97.3 Շրջակա միջավայրի բաղադրիչների (մթնոլորտային օդի, ջրային ռեսուրսների՝ ներառյալ քաղցրահամ և ստորերկրյա ջրերի, հողերի, կենսաբազմազանության) և թափոնների հեռացման վայրերի մոնիթորինգի դիտացանցերի արդիականացում | Շրջակա միջավայրի բաղադրիչների (մթնոլորտային օդի, ջրային ռեսուրսների՝ ներառյալ քաղցրահամ և ստորերկրյա ջրերի, հողերի, կենսաբազմազանության) և թափոնների հեռացման վայրերի մոնիթորինգի դիտացանցերի արդիականացման նպատակով մշակվել են համապատասխան ծրագրային առաջարկներ և բանակցություններ են վարվում համապատասխան ֆինանսավորման աղբյուրներ հայթհայթելու ուղղությամբ: |  |  |
|  |  | 97.4 Շրջակա միջավայրի մոնիթորինգի լաբորատորիայի կարողությունների զարգացում  | 2017թ. դեկտեմբերի 7-ի «Տարածք հետ վերցնելու և ամրացնելու մասին» N 1584-Ա ՀՀ կառավորության որոշման համաձայն Երևան քաղաքի Պարույր Սևակի 5/2 հասցեում գտնվող գլխավոր մասնաշենքի 539.1 քառ. մետր ընդհանուր մակերեսով տարածքում ՀՀ պետական բյուջեից և Եվրոպական միության «Ջրային նախաձեռնություն պլյուս» ծրագրի աջակցությամբ իրականացվել են տարածքի վերանորոգման և լաբորատոր գույքի ձեռքբերման աշխատանքներ։ 2019թ. նախատեսված միջոցառումներն իրականացվել են ամբողջությամբ՝ մասնավորապես, լաբորատոր կահույքի տեղադրում մոնտաժում, փորձարկում, և գործարկում, ջեռուցման, գազաֆիկացման, տաք և սառը ջրերի համակարգերի վերջնական գործարկում, միջանցքների ապակեպատ դռների տեղադրում։ |  |  |
|  |  | 97.5 Շրջակա միջավայրի վերաբերյալ միասնական տեղեկատվական համակարգի ստեղծում |  «Եվրոպական հարևանության գործիք–Շրջակա միջավայրի տեղեկատվական միասնական համակարգ Արևելք II (ԵՀԳ ՇՄՏՄՀ Ալք II) ծրագրի շրջանակներում իրականացվում են Հայաստանի էկոպորտալի ջրային բաղադրիչի նախագծման և ստեղծման աշխատանքները: Ծրագրի շրջանակներում մշակվել է ջրի յոթ՝ և կենսաբազմազանության մեկ ինդիկատորներ։Շրջակա միջավայրի միասնական տեղեկատվական համակարգի ջրային բաղադրիչի ներկայացման համար ստեղծվել է տվյալների բազա MySQL ձևաչափով, որտեղ ներառվել են armstatbank.am կայքի տվյալներից 5 (C1-C5) ինդիկատորները և «Շրջակա միջավայրի մոնիթորինգի և տեղեկատվության կենտրոն» ՊՈԱԿ-ի մակերևութային ջրերի MS Access բազայից 2 (C10,C11) ինդիկատորները: Պորտալի համար նախատեսված ինտերնետային էջը պատրաստման փուլում է: |  |  |
|  |  | 97.6 Սևանա լճի ջրածածկ անտառտնկարկների մաքրման համար անտառների գույքագրման իրականացում՝ անօդաչու թռչող սարքի կիրառմամբ հանույթի միջոցով  | Իրականացվել է մինչև 1901,5 մ ծովի մակերևույթից բարձր առափնյա տարածքների մանրամասն ուսումնասիրություն և գնահատում՝ այդ թվում ընտրված տեղամասերի համար հանույթ անօդաչու թռչող սարքով (արդյունքը՝ 10սմ/պ լուծաչափով օրթոֆոտոպատկեր)։ Վեգետացիոն ցուցիչների հաշվարկի և վերլուծության արդյունքում վեր են հանվել առաջնային մաքրման ենթակա տարածքները՝ ջրածածկ, ճահճապատ։ |  |  |
|  |  | 97.7 Սևանա լճի ջրածածկ անտառտնկարկների մաքրման աշխատանքների 2019թ հեղինակային հսկողության իրականացում՝ դաշտային դիտարկումներ, ուսումնասիրություններ, GPS հանույթ  | Հեղինակային հսկողության շրջանակներում պարբերաբար այցեր են իրականացվել ազգային պարկի վերոնշյալ տարածքեր, որոնց նպատակն էր «Վարդենիս» մասնաճյուղի «Ծովակ» տեղամասի ափամերձ տարածքներում 2019 թվականին մինչև 1901.5մ սահմանված նիշի սահմաններում մաքրման նախատեսված 98 հա մակերեսի վրա իրականացվող գործընթացի դինամիկայի մշտադիտարկումը: Այցելությունների ընթացքում անօդաչու թռչող սարքի կիրառմամբ իրականացվել են մաքրվող տարածքի մի շարք հանույթներ, դաշտային դիտարկում-ուսումնասիրություններ և չափումներ, ինչպես նաև վերոնշյալ տարածքից դուրս բերված փայտանյութի ծավալների վերաբերյալ ազգային պարկի և կապալառուի կողմից ներկայացվող փայտանյութի հանձնման և ընդունման ակտերի ուսումնասիրություններ: Անօդաչու թռչող սարքով իրականացված հանույթների արդյունքում ստացվել են տեղանքի ինչպես բազմասպեկտրալ, այնպես էլ բնական գույներով բարձր լուծաչափի օրթոֆոտոպատկերները, տեղանքի եռաչափ մոդելները, որոնց վերլուծության արդյունքում համապատասխան օրերին գնահատվել է աշխատանքների իրագործվածության աստիճանը, հաշվարկվել են իրականացված ծառահատման աշխատանքների զբաղեցրած մակերեսները,իրականցվել են դաշտային չափումներ GPS հանույթի միջոցով, ինչպես նաև կազմվել են համապատասխան քարտեզ-սխեմաներ ու հաշվետվություններ: |  |  |
| 99. | Մեկանգամյա օգտագործման պոլիէթիլենային արտադրանքի գործածության աստիճանական կրճատում և արգելում | 99.1 «Առևտրի և ծառայությունների մասին ՀՀ օրենքում լրացումներ կատարելու մասին» օրենքի նախագծի փաթեթը Վարչապետի աշխատակազմ ներկայացնելը  | «Առևտրի և ծառայությունների մասին» Հայաստանի Հանրապետության օրենքում լրացումներ կատարելու մասին» ՀՀ օրենքի նախագիծը ներկայացվել է Կառավարության քննարկմանը 13.05.2019թ․ N1/01.2/11100 գրությամբ: |  |  |
| 100. | Շրջակա միջավայրի կառավարման տնտեսական մեխանիզմների և լծակների ճկուն համակարգի ներդրում, միջազգային կառույցների հետ համատեղ ֆինանսա­վորման նորարարական մեխանիզմների ներառյալ բնապահպանական ծրագրերով պարտավորությունների հաշվանցման | 100.1 «ՀՀ հարկային օրենսգրքում փոփոխություններ և լրացումներ կատարելու» մասին» ՀՀ օրենքի նախագիծը Վարչապետի աշխատակազմ ներկայացնելը  | «ՀՀ հարկային օրենսգրքում փոփոխություններ և լրացումներ կատարելու մասին» ՀՀ օրենքի նախագծի նախնական տարբերակը և նախագծի ներկայացման ժամկետի ուշացման վերաբերյալ պարզաբանումը ներկայացվել է Վարչապետի աշխատակազմ 12.11.2019թ․ N1/01.2/1346 գրությամբ։  | Օրենքի նախագծի նպատակն է տնտեսական լծակների կիրառմամբ, կանխարգելել բնական ռեսուրսների ապօրինի օգտագործումը և/կամ գերշահագործումը, ինչպես նաև ներդնել փոքրածավալ և նվազ վտանգավորություն ներկայացնող, շրջակա միջավայրն աղտոտող տնտեսվարողների համար բնապահպանական հարկի հաշվարկման և վճարման պարզեցված ընթացակարգեր, ընդհանրացված և տիպային հարկի վճարների համակարգ: Վերոնշյալ կարգավորումները պահանջող հարցերը մեկ նախագծի շրջանակներում ներկայացնելու անհրաժեշտությամբ պայմանավորված՝ նախագծի մշակման ընթացքում անհրաժեշտություն էր առաջացել իրականացնելու մի շարք ժամանակատար վերլուծություններ, ինչի պատճառով նախագծի ձևավորման ժամկետը հնարավոր չէր պահպանել։ Նախագծի նախնական տարբերակի՝ 2019թ. նոյեմբերի 12-ի գրության ի պատասխան (21.11.2019թ. N02/08.2/51746) ստացվել է հանձնարարական՝ նախագիծը շահագրգիռ կողմերի հետ համաձայնեցնելու վերաբերյալ, որը վերջնական լրամշակումից հետո 16.12.2019թ. N1/01.2/2328 գրությամբ ներկայացվել է շահագրգիռ կողմերի (ՖՆ, ՊԵԿ, ԷԿՆ) քննարկմանը, սակայն մինչ օրս պատասխան չի ստացվել։ 25.12.2019թ. N1/01.2/2727 գրությամբ նախագիծը ներկայացվել է արդարադատության նախարարություն՝ փորձագիտական եզրակացություն ստանալու նպատակով։ Սակայն արդարադատության նախարարության կողմից նախագիծը վերադարձվել է՝ շահագրգիռ կողմերից կարծիքների բացակայության պատճառով: Նախատեսվում է նախագիծը ևս մեկ անգամ ներկայացնել արդարադատության նախարարություն՝ շահագրգիռ կողմերի կարծիքներն ստանալուց հետո, այնուհետև սահմանված կարգով շրջանառված նախագիծը կներկայացվի Կառավարության քննարկմանը։  |  |
| 101. | Անտառներում և բնության հատուկ պահպանվող տարածքներում էկոտուրիզմի զարգացում | 101.1 էկոտուրիստական երթուղիների մշակում | Բնության հատուկ պահպանվող տարածքներում մշակվել և նախագծվել են հետագա շահագործման համար 5 երթուղիներ: Ներկայումս նախագծման փուլում է 6-րդ երթուղին: Մշակված երթուղիներ են՝**«Խոսրովի անտառ» պետական արգելոց*** Խոր վիրապ էկոկրթական արահետ
* Տափի բերդից Խոսրովի արգելոց երթուղի

**«Դիլիջան» ազգային պարկ*** Հաղարծին տեղամաս, սկիզբ է առնում Հաղարծին գյուղի գյուղամիջից, Երևան-Իջևան մայրուղու աջակողմյան հատվածից, բարձրանալով և անցնելով երկաթուղային գծերը արահետն ընկղմվում է անտառի մեջ:

**«Զանգեզուր» Կենսոլորտային համալիր*** «Սև լիճ» տարածք արգելավայր, սկզբնակետը՝ Գորիս համայնքի, Վերիշեն գյուղ, վերջնակետը՝ Սև լիճ,

**«Արփի լիճ» ազգային պարկ*** Երթուղին սկսվում է ազգային պարկի վարչական շենքից և շարունակվում է դեպի՝ Գայլի դարպաս, Շաղիկ, Եղնաջուր, Գառնառիճ, Ծաղկուտ, Զորակերտ և վերադառնում է կրկին վարչական շենք:
 |  |  |
| 102. | Էկոլոգիական իրազեկման, էկոկրթության, մշակույթի, դաստիարակության լայնածավալ միջոցառումների իրականացում, էկոլոգիական գիտության դերի բարձրացում | 102.1 «Էկոլոգիական կրթության և դաստիարակության մասին» ՀՀ օրենքում փոփոխություններ և լրացումներ կատարելու մասին» ՀՀ օրենքի նախագիծը վարչապետի աշխատակազմ ներկայացնելը  | Մշակվել է «Էկոլոգիական կրթության և դաստիարակության մասին» ՀՀ օրենքում փոփոխություններ և լրացումներ կատարելու մասին» ՀՀ օրենքի նախագիծը: |  |  |
|  |  | 102.2 Ոչ ֆորմալ էկոլոգիական կրթության համակարգի զարգացում՝ հանրային իրազեկման մեխանիզմների կիրառմամբ | 1.Մշակվել է հանրային ծառայողների համար էկոլոգիական թեմաներով վերապատրաստման ծրագիր, որում ներառված ուսումնական մոդուլների նյութերով անց են կացվել բնապահպանական դասընթացներ համայնքային և քաղաքացիական ծառայողների համար։  2.Մշակվել է «Բնապահպանական լրագրություն» ձեռնարկը։ Ձեռնարկի մշակումից հետո կազմակերպվել է սեմինարներ՝ լրագրություն դասավանդող դասախոսների և բնապահպանական խնդիրներ լուսաբանող լրագրողների համար։Սեպտեմբեր ամսին փորձնական դասընթացներ են կազմակերպվել Երևանի Վ. Բրյուսովի անվան պետական լեզվահասարակագիտական համալսարանի «Լրագրություն» ֆակուլտետի ուսանողների շրջանում, ինչից հետո այն ընդգրկվել է ֆակուլտետի ուսումնական ծրագրերում և որպես կամընտրովի դասընթաց՝ դասավանդվում է շաբաթը 1 անգամ։  3. Սեպտեմբեր ամսից հանրային հեռուստաընկերությամբ եթեր է հեռարձակվել «Էկոհարթակ» հաղորդաշարը, որի նպատակն է բնապահպանական հիմնախնդիրների վերհանումը, դրանց շուրջ հասարակական կարծիքի ձևավորումը, ինչպես նաև բնապահպանական գիտելիքների և տեղեկատվության տարածումը։ 4. Տեղի է ունեցել հանդիպում Հայաստանի բարձրագույն ուսումնական հաստատությունների էկոլոգիական ուղղվածություն ունեցող առարկաներ դասավանդող դասախոսների հետ։ Հանդիպումներին մասնակցել են Հայաստանի 17 Բուհ-երի պրոֆեսորադասախոսական կազմի ու նախարարության տարբեր ստորաբաժանումների ներկայացուցիչներ։ Անդրադարձ է կատարվել բուհ-երի ուսումնական ծրագրերում բնապահպանական հիմնախնդիրների վերաբերյալ տեղեկատվության ծավալներին ու խորությանը։ Դասախոսները ներկայացրել են իրենց ուսումնական հաստատություններում դասավանդվող բնապահպանական ուղղվածություն ունեցող առարկաների մեթոդիկան, ոլորտի բացթողումներն ու հանդես եկել կառուցողական առաջարկներով: Նախարարության աշխատակիցները հայտնել են իրենց պատրաստակամությունը՝ տրամադրելու անհրաժեշտ մասնագիտական խորհրդատվություն: 5. Ֆրանսիական համալսարանում տեղի է ունեցել հանդիպում «Դասավանդի´ր, Հայաստան» կրթական հիմնադրամի ներկայացուցիչների հետ։ Միջոցառմանը մասնակցել են շուրջ 60 ուսուցիչ՝ Հայաստանի տարբեր մարզերից: Մասնակիցների համար անց է կացվել իրազեկման դասընթաց բնապահպանական թեմաներով, մասնավորապես՝ օզոնային շերտի,կլիմայի փոփոխության, կենսաբազմազանության վերաբերյալ։ Ներկայացվել է նաև շրջակա միջավայրի նախարարության կողմից մշակված և կրթության,գիտության, մշակույթի և սպորտի նախարարության կողմից որպես էլեկտրոնային ռեսուրս հաստատված «Մոլորակն իմ տունն է. օզոն և կլիմա» էլեկտրոնային խաղը։ Մասնակիցներին տեղեկացվել է , որ Կառավարությունը 2019 թվականը հռչակել է Կովկասյան ընձառյուծի տարի և ցուցադրվել է դրա վերաբերյալ շրջակա միջավայրի նախարարության կողմից մշակված տեղեկատվական տեսահոլովակը:6. Երևանի «Ջրվեժ» արգելոցապարկային համալիրում տեղի է ունեցել հանդիպում արվեստի ոլորտի ներկայացուցիչների հետ: Նրանց ներկայացվել է մարդկության համար վտանգ հանդիսացող բնապահպանական հիմնախնդիրները և կոչ է արվել արվեստագետներին իրենց աշխատանքներում անդրադառնալ արդի բնապահպանական խնդիրներին՝ ստեղծելով առավել իրազեկված լսարան: 7. «Արփի լիճ» ազգային պարկի տարածքում տեղի է ունեցել բաց դաս Մայր Աթոռ Սուրբ Էջմիածնի «Թրբանջյան» ընծայարանի ավագ դպրոցի սաների և դասախոսական անձնակազմի համար։ Միջոցառման նպատակն էր բնապահպանական հիմնախնդիրների վերաբերյալ իրազեկվածության մակարդակի բարձրացումը և էկոլոգիական գիտելիքների տարածումը։ Մասնակիցներին ներկայացվել է Արփի լիճ ազգային պարկի նշանակությունն ու գործառույթները, ինչպես նաև օզոնային շերտի և կլիմայի փոփոխության հիմնախնդիրները, որոնց ազդեցությունն արդեն իսկ նկատելի է և հատուկ պահպանվող տարածքների և ջրային ռեսուրսների և հողերի վրա։8.Շրջակա միջավայրի նախարարությունը Գերմանիայի միջազգային համագործակցության ընկերության հետ համատեղ «Կենսաբազմազանության ինտեգրված կառավարում Հարավային Կովկասում» ծրագրի շրջանակներում՝ մարզերում էկոլոգիական կրթության խթանման նպատակով իրականացրել է «Կենսաբազմազանության կանաչ ավտոբուսը Արագածոտնի և Շիրակի մարզերում» ծրագիրը։ Ծրագրի շրջանակներում անց են կացվել բնապահպանական խնդիրների վերաբերյալ իրազեկման դասընթացներ, ցուցադրվել են ֆիլմեր, կազմակերպվել են խաղեր, դպրոցների գրադարաններին են տրվել բնապահպանական ձեռնարկներ, անցկացվել են նաև ուսուցիչների վերապատրաստման դասընթացներ։9.Շրջակա միջավայրի նախարարության Հայաստանի բնության պետական թանգարանը հանդիսանում է բնակչության հատկապես մատաղ սերնդի և երիտասարդների բնապահպանական դաստիարակությունը և կրթությունը կազմակերպող կարևորագույն օղակներից մեկը։ Տարեցտարի ավելանում է թանգարանում կազմակերպվող միջոցառումների, նաև այցելուների թիվը, որոնք ծանոթանում են մեր երկրի ֆլորայի և ֆաունայի հազվագյուտ տեսակների, ինչպես նաև օգտակար հանածոների նմուշների հետ։ Դրանք արտացոլում են մեր երկրի բնության յուրահատկություններն ու ընդերքի հարստությունը։ Թանգարանում անց են կացվում նաև բնապահպանական իրազեկման մի շարք միջոցառումներ՝ լուսանկարչական, գեղանկարչական ցուցահանդեսներ, վիկտորինաներ, մրցույթներ և այլն։ 10. Նախարարության ենթակայության տակ գտնվող բնության հատուկ պահպանվող տարածքներում /«Զանգեզուր» կենսոլորտային համալիր» ՊՈԱԿ, «Սևան» ազգային պարկ» ՊՈԱԿ, «Դիլիջան» ազգային պարկ» ՊՈԱԿ, «Արփի լիճ» ազգային պարկ ՊՈԱԿ, «Արգելոցապարկային համալիր» ՊՈԱԿ, «Խոսրովի անտառ» պետական արգելոց» ՊՈԱԿ/ իրականացվել են բնապահպանական իրազեկման միջոցառումներ՝ հարակից գյուղերի դպրոցականների համար։ |  |  |
|  |  | 102.3 «Տեղեկատվության ազատության մասին» ՀՀ օրենքում փոփոխություններ և լրացումներ կատարելու մասին» ՀՀ օրենքի նախագիծը Վարչապետի աշխատակազմ ներկայացնելը  | Մշակվել է «Տեղեկատվության ազատության մասին» ՀՀ օրենքում փոփոխություններ և լրացումներ» կատարելու մասին ՀՀ օրենքի նախագիծը, որը 2020 թվականի հունվարի 14-ին N1/07.1/172 գրությամբ ներկայացվել է Վարչապետի աշխատակազմ:  | Ժամկետի ուշացման պատճառը՝ հաշվի առնելով հանրության շրջանում մշակված օրենքի նախագծի վերաբերյալ մեծ հնչեղությունը՝ կազմակերպվել են հանրային քննարկումներ և նախագիծը նախարարությունում ներքին շրջանառության է դրվել 2019թ. նոյեմբերի 5-ին։ 2019թ. նոյեմբերի 23-ին N1/07.1/1691 ելից գրությամբ նախագիծը ներկայացվել է համաձայնեցման շահագրգիր գերատեսչություններ, իսկ 2019թ. դեկտեմբերի 6-ի N1/07.1/2136 գրությամբ՝ արդարադատության նախարարություն։Արդարադատության նախարարությունից կարծիքը ստացվել է 2020 թվականի հունվարի 10-ի N Մ-104 գրությամբ: |  |
| 103. | Պետական կառավարման արդյունավետության բարձրացում, այդ թվում՝- կրկնվող գործառույթների վերհանում՝ դանդաղ, ոչ արդյունավետ, անհարկի բյուրոկրատական ընթացակարգերի կրճատում, տարբեր պետական հիմնարկներում և ստորաբաժանումներում իրականացվող միևնույն տեսակի գործառույթների կենտրոնացում և մեկտեղում, գործառույթների ծախսատարության գնահատում և ծախսերի նվազեց-մանն ուղղված շարունակական բարեփոխումների իրականացում  | 103.1 Նախարարության գործունեության արդյունավետության բարձրացմանն ուղղված ինստիտուցիոնալ բարեփոխումների իրականացում | 1. 2019 թվականի հուլիսի 10-ին ընդունվել է «Կառավարության կառուցվածքի և գործունեության մսաին» ՀՀ օրենքում փոփոխություն և լրացում կատարելու մասին» ՀՕ-123-Ն օրենքը:2. 2019 թվականի դեկտեմբերի 2-ին ընդունվել է Հայաստանի Հանրապետության վարչապետի 2018 թվականի հունիսի 11-ի N 745-Լ որոշման մեջ լրացում ու փոփոխություններ և N 740-Լ որոշման մեջ փոփոխություններ կատարելու մասին N 1785–Լ վարչապետի որոշումը, որով կատարվել են փոփոխություններ շրջակա միջավայրի նախարարության կանոնադրությունում:3. «Կառավարության կառուցվածքի և գործունեության մսաին» ՀՀ օրենքում փոփոխություն և լրացում կատարելու մասին» օրենքի ուժի մեջ մտնելուց հետո, որպես օրենքի կիրարկումն ապահովող միջոցառում մշակվել և սահմանված կարգով 2019 թվականի սեպտեմբերի 30-ի N1/04.3/12624 գրությամբ վարչապետի աշխատակազմ է ներկայացվել «Շրջակա միջավայրի մոնիթորինգի և տեղեկատվության կենտրոն», «Անտառային մոնիթորինգի կենտրոն» և «Հիդրոօդերևութաբանության և մթնոլորտային երևույթների վրա ակտիվ ներգործության ծառայություն» պետական ոչ առևտրային կազմակերպությունները միաձուլման ձևով «Հիդրոօդերևութաբանության և մոնիթորինգի կենտրոն» պետական ոչ առևտրային կազմակերպության վերակազմակերպելու, Կառավարության 2001 թվականի հունիսի 20-ի N 522, 2004 թվականի մարտի 18-ի N 349-Ն որոշումներում փոփոխություններ կատարելու և Կառավարության մի շարք որոշումներ ուժը կորցրած ճանաչելու մասին» Կառավարության որոշման նախագիծը, որի լրամշակված տարբերակը, վարչապետի աշխատակազմում համապատասխան քննարկումներից հետո, 2019 թվականի դեկտեմբեերի 6-ի N1/04.3/2210 գրությամբ ներկայացվել է վարչապետի աշխատակազմ: |  |  |